stanford-oval/wikipedia huggingface dataset:
Antonio Gonçalves Dias

| Antonio Gonçalves Dias |
| --- | --- |
 Antonio Gonçalves Dias
Henkilötiedot
Syntynyt: 1823
Kuollut: 1862 (38–39 vuotta)
Kansalaisuus:  Brasilia
Ammatti:  runoilija, historioitsija, diplomaatti
Kirjailija
Äidinkieli: portugali
Tuotannon kieli: portugali
Esikoisteos:  Primeiros cantos
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Antonio Gonçalves Dias (Diaz) (1823−1862) oli brasilialainen runoilija, historioitsija ja diplomaatti. Hän muutti nuorena Portugaliin, missä hän opiskeli filosofiaa ja lakitiedettä. Hän palasi Brasiliaan Rio de Janeiroon historian professoriksi.
Dias palveli vuodesta 1851 ulkoministeristössä, oleskeli Euroopassa 1855−1858, osallistui Cearán tieteelliseen tutkimiseen, sai rintataudin, johon kuoli 1862.
Diasin runoilijamaineen perustivat jo hänen esikoisrunonsa Primeiros cantos (1846), joiden omintakeinen ja kotoinen luonne antoi melkoisesti vauhtia nuorelle brasilialaiselle kirjalliselle liikkeelle. Hänen muita teoksiaan ovat Segundos cantos (1848), Ultimos cantos (1850), draamat Leonor de Mendonça (1847), Boabdil, Beatrice Cenci ja Patkul sekä keskeneräinen intiaanieepos Os Tymbiras. Kootut teoksensa Dias julkaisi 1857 itse ollessaan Saksassa. Hänen kuoltuaan ilmestyivät jälkeenjääneet teokset 1866.
Helvi Vasaran suomentama "Maanpakolaisen laulu" on julkaistu antologiassa Espanjan ja Portugalin kirjallisuuden kultainen kirja (WSOY 1954).
Aiheesta muualla

Kuvia tai muita tiedostoja aiheesta Antonio Gonçalves Dias Wikimedia Commonsissa
Thomas Chakiath

Thomas Chakiath (s. 10. syyskuuta 1937) on intialainen syyrialais-malabarilaiskatolinen piispa. Hänet vihki papiksi Ernakulamiin (sittemmin Ernakulam-Angamaly) Joseph Parecattil 1. joulukuuta 1964. Hänet nimitettiin Ernakulam-Angamalyn vihkipiispaksi ja Uzipparin titulaaripiispaksi 19. tammikuuta 1998, ja piispaksi vihkiminen seurasi 14. huhtikuuta. Pääkonsekraattorina toimi Varkey Vithayathil, jota avustivat Joseph Powathil ja Jacob Manathodath.
Alinen Penijärvi

| Alinen Penijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°47′59″N, 23°12′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  oja Kyrösjärveen 
Järvinumero:  35.527.1.001
Mittaustietoja
Pinnankorkeus:  101,2 m 
Rantaviiva:  0,604 km 
Pinta-ala:  0,01392 km² 
 fiAlinen Penijärvi 
Alinen Penijärvi  eli Alinen Pienijärvi  on Pirkanmaalla Ikaalisissa Iso-Röyhiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Alinen Penijärvi on osa Röyhiönjärven-Iso Karppajärven valuma-aluetta.
Maantietoa

Järvi on 250 metriä pitkä, 120 metriä leveä ja sen pinta-ala on 1,4 hehtaaria. Se sijaitsee Penijärven peltomaan ja Niemennevan suon välissä. Siihen laskee vain yksi pelto-oja ja sen oma laskuoja lähtee järven länsipäästä. Se virtaa länteen 2,4 kilometriä ja laskee Kyrösjärven Penijoenlahteen aivan joen suistoon. Sen rantaviivan pituus on 600 metriä ja rantaan on rakennettu vain yksi vapaa-ajan asunto. Järvelle johtaa tie Iso-Röyhiöstä seututieltä 276.
Lähellä sijaitseva Ylinen Penijärvi kuuluu Kyrösjärven lähialueeseen.
Historiaa

Isojaon esittävässä kartassa, joka on vuosilta 1830-1843, järven nimi kirjoitettiin "Alanen Penijärvi". Järven länsipää oli suota ja itäpää oli avattu niitylle. Laskuojaa ei tuolloin ollut.
Thomas Chabot

| Thomas Chabot |
| --- | --- |

Henkilötiedot
Syntynyt: 30. tammikuuta 1997 (ikä 27) Sainte-Mairie, Quebec
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  89 kg
Seura
Seura:  Ottawa Senators
Sarja:  NHL
Pelaajaura
Pääsarjaura:  2017–
NHL-varaus:  18. varaus, 2015 Ottawa Senators
Thomas Chabot (s. 30. tammikuuta 1997 Sainte-Mairie, Quebec, Kanada) on kanadalainen jääkiekkopuolustaja, joka pelaa NHL-joukkue Ottawa Senatorsissa. Senators varasi hänet ensimmäisen kierroksen 18. pelaajana NHL:n varaustilaisuudessa 2015. Syyskuussa 2019 Chabot teki kaudesta 2020–2021 alkavan kahdeksan vuoden jatkosopimuksen Senatorsin kanssa.
Antonio García Gutiérrez

| Antonio García Gutiérrez |
| --- | --- |
 Ignacio Suárez Llanos: Antonio García Gutiérrez.
Henkilötiedot
Syntynyt: 1812
Kuollut: 1884 (71–72 vuotta)
Kansalaisuus:  Espanja
Ammatti:  näytelmäkirjailija
Kirjailija
Äidinkieli: espanja
Tuotannon kieli: espanja
Aiheesta muualla
Löydä lisää kirjailijoitaKirjallisuuden teemasivulta
Antonio García Gutiérrez (1812–1884) oli espanjalainen näytelmäkirjailija. Hän julkaisi 1836 romanttisen tragedian El trovador, joka saavutti erinomaisen menestyksen. Hänen muista näytelmistään sai huomiota ainoastaan El encubierto de Valencia. Hänen myöhemmistä näytelmistään ansaitsevat maininnan Simon Boccanegra, Juan Lorenzo, Venganza catalana ja komedia Un cuento de niñas.
Näytelmään Simon Boccanegra pohjautuu samanniminen ooppera, jonka on säveltänyt Giuseppe Verdi ja jonka libreton on kirjoittanut Francesco Maria Piave. Verdi on säveltänyt myös Il trovatoren, johon Emanuele Bardaren viimeistelemän libreton on kirjoittanut Salvatore Cammarano.
Aiheesta muualla

Kuvia tai muita tiedostoja aiheesta Antonio García Gutiérrez Wikimedia Commonsissa
Thomas Chessell

| Mitalit | Mitalit | Mitalit |  |
| --- | --- | --- | --- |
|  Chessell (eturivissä 2. oikealta) Helsingin olympiajoukkueessa 1952. |  Chessell (eturivissä 2. oikealta) Helsingin olympiajoukkueessa 1952. |  Chessell (eturivissä 2. oikealta) Helsingin olympiajoukkueessa 1952. |  |
Maa:   Australia
Miesten soutu
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | kahdeksikko |  |
Thomas Edmund Malcolm ”Tom” Chessell (1. huhtikuuta 1914 Ashfield – 9. toukokuuta 1992 Chevron Island) oli australialainen soutaja ja olympiamitalisti.
Chessell voitti kahdeksikoissa olympiapronssia Helsingissä 1952.
Ami Lovén

Ami Lovén, oik. Carl Armas August Lovén (26. elokuuta 1922 Hanko – 19. elokuuta 1982 Espoo) oli suomalainen iskelmälaulaja. Hän levytti vuosina 1953-1975  kolmisenkymmentä soolokappaletta, esim. Toivo Kärjen-Reino Helismaan "Karjalaa muistellessa".  Hän oli mukana myös kahdessa suomalaisessa elokuvassa. Hän toimi 1950-luvun alussa Rallinelosissa sekä vuosina 1970–1982 Kipparikvartetissa Kauko Käyhkön sijaisena. Lovén toimi myös Veikko Huuskosen yhtyeessä ja lauloi Reijo Kallion kanssa. Hän levytti myös kymmenkunta kappaletta nimimerkillä Antti Rautu, esim. Kärjen-Helismaan "Huomenillalla uudelleen".
Elokuvat

Kaunis Kaarina (1955)
Pekka ja Pätkä salapoliiseina (1957)
All your base are belong to us

Kuva Zero Wing -pelin introsta, jossa lause alun perin esiintyy.
Esimerkki kuvamanipulaatiosta, jossa lause on lisätty valokuvaan.
Internetissä kiertänyt valokuva.
AYBABTU-rintamerkki
All your base are belong to us on vahingossa väärin kirjoitettu englanninkielinen lause, joka aiheutti suuren mittakaavan ilmiön Internetissä vuosina 2001 ja 2002. Teksti on peräisin vuonna 1989 ilmestyneen japanilaisen Zero Wing -nimisen videopelin englanninkielisestä versiosta. Koko peli oli käännetty englannin kielelle huonosti, mutta lause ”all your base are belong to us” huvitti ihmisiä erityisen paljon.
Lause oikein kirjoitettuna olisi ”all your bases belong to us” eli väärin kirjoitetusta lauseesta puuttuu monikon s-kirjain ja siinä on ylimääräinen olla-verbi. Lisäksi belong-verbi (”kuulua jollekin”) ei ole erityisen hyvin sopiva lauseen kontekstissa. Suomennettuna lause tarkoittaa ”kaikki tukikohtanne kuuluvat meille” (ts. ”ovat hallussamme”), mutta virheellisessä versiossa lukee pikemminkin ”Kaikki tukikohtasi ovat kuulua meille”. Itse Zero Wing on tavanomainen avaruusympäristöön sijoitettu ammuntapeli, joka sai suhteellisen myönteiset arvostelut lehdistössä.
Lause esiintyi ensimmäisen kerran Internetissä tiettävästi vuonna 1998. Siitä alkaen se alkoi levitä Internetin erilaisilla foorumeilla. Netissä levisi vuoden 2001 alusta lähtien paljon humoristisia kuvia, joihin kyseinen lause oli liitetty kuvankäsittelyohjelmalla. Erityisen tunnettu oli ”Bad_CRC” -nimellä tunnettu Flash-animaatio, jota ladattiin netistä paljon, ja joka pääsi myös uutisiin Internetin uutispalstoilla ja oli myös joskus televisiossa.selvennä
Zero Wing -pelin versio, jonka alkuanimaatiosta lause on peräisin, julkaistiin Sega Mega Drivelle vuonna 1992. Alkuperäinen kolikkopeliversio Zero Wingistä ei sisällä kyseistä lausetta. Peli on saatavissa näiden lisäksi myös PC Engine -konsolille, mutta PC Enginen versiossa pelin aloittava animaatio on täysin erilainen eikä siinä esiinny kyseistä lausetta. Zero Wing -peliä ei koskaan julkaistu Sega Mega Driven Yhdysvaltain versiolle. Näin ollen peli olisi jäänyt Yhdysvalloissa varsin tuntemattomaksi ilman  tätä kohua.
Ilmiön on katsottu osoittaneen Internetin kyvyn levittää uusia sanontoja nopeudella, joka ei olisi mahdollista perinteiselle massamedialle. Lausetta on käytetty esimerkkinä meemistä, eli itsestään leviävästä ajatuksesta tai viestistä. Vaikka lause meni pois muodista vuoden 2001 jälkeen, on se yhä yksi käytetyimmistä väärin kirjoitetun englannin kielen lauseista. Sitä käytetään usein sotahuutona monissa tietokonepeleissä, etenkin netin kautta pelattavissa. Lausetta muutetaan usein siten, että sana ”base” korvataan jollain uuteen kontekstiin sopivammalla substantiivilla. Lause on myös esiintynyt lukuisissa yhteyksissä populaarikulttuurin eri aloilla.
Teksti

| Alkuperäinen japaninkielinen teksti | Zero Wing -pelin käännös | Varsinainen merkitys |
| --- | --- | --- |
| 西暦2101年 (Seireki nisen-hyakuichi-nen) | In A.D. 2101 | Vuonna 2101 |
| 戦いは始まった。(Tatakai wa hajimatta.) | War was beginning. | Sota oli alkanut. |
| 艦長：一体どうしたと言んだ？ (Kanchō: Ittai dōshita to yūnda?) | Captain: What happen? | Kapteeni: Miten tämä on voinut tapahtua? |
| 機関士：何者かによって、爆発物が仕掛けられたようです。(Kikanshi: Nanimono ka niyotte, bakuhatsu-butsu ga shikakerareta yō desu.) | Mechanic: Somebody set up us the bomb. | Insinööri: Näyttää siltä että joku on tuonut tänne räjähteitä. |
| 通信士：艦長！通信が入りました！(Tsūshinshi: Kanchō! Tsūshin ga hairimashita!) | Operator: We get signal. | Viestintäoperaattori: Kapteeni! Vastaanotamme signaalin! |
| 艦長：なにっ？ (Kanchō: Nani?) | Captain: What ! | Kapteeni: Mitä?! |
| 通信士：メインスクリーンにビジョンが来ます。(Tsūshinshi: Meinsukurīn ni bijon ga kimasu.) | Operator: Main screen turn on. | Viestintäoperaattori: Näköyhteys tulossa päänäytölle. |
| 艦長：お-お前は！！(Kanchō: O-omae wa!!) | Captain: It’s You !! | Kapteeni: S-sinä!! |
| CATS：おいそがしそうだね、諸君。(CATS: Oisogashi sō da nē, shokun.) | CATS: How are you gentlemen !! | CATS: Näytätte kiireisiltä, hyvät herrat. |
| CATS：連邦政府軍のご協力により、君達の基地は、全てCATSがいただいた。 (CATS: Renpō-seifu-gun no go-kyōryoku niyori, kimitachi no kichi wa, subete CATS ga itadaita.) | CATS: All your base are belong to us. | CATS: Yhteistyössä Liittovaltion hallituksen kanssa, CATS on ottanut kaikki tukikohtanne haltuunsa. |
| CATS：君達の艦も、そろそろ終わりだろう。 (CATS: Kimi tachi no kan mo, sorosoro owari darō.) | CATS: You are on the way to destruction. | CATS: Luulenpa että tämä on myös aluksenne loppu. |
| 艦長：ば-ばかなっ・・・！(Kanchō: Ba-baka nā...!) | Captain: What you say !! | Kapteeni: Mahdotonta...! |
| CATS：君達のご協力には感謝する。せいぜい残り少ない命を、大切にしたまえ・・・・ (CATS: Kimitachi no go-kyōryoku ni wa kansha suru. Seizei nokorisukunai inochi o, taisetsu ni shitamae...) | CATS: You have no chance to survive make your time. | CATS: Haluan kiittää teitä yhteistyöstänne. Nauttikaa nyt siitä vähästä mitä elämästänne jää jäljelle... |
| CATS：ハッハッハッハッハッ ・・・ (CATS: Hahhahhahhahha...) | CATS: HA HA HA HA …  | CATS: Ha ha ha ha ha... |
| 通信士：艦長・・・・ (Tsūshinshi: Kanchō...) | Operator: Captain! | Viestintäoperaattori: Kapteeni... |
| 艦長：ZIG全機に発進命令！！(Kanchō: ZIG zenki ni hasshin-meirei!!) | Captain: Take off every 'ZIG' !! | Kapteeni: Antakaa välitön lähtökäsky kaikille ZIG-yksiköille!! |
| 艦長：もう彼らに託すしかない・・・ (Kanchō: Mō karera ni takusu shika nai...) | Captain: You know what you doing. | Kapteeni: Emme voi enää muuta kuin jättää kaiken heidän varaansa... |
| 艦長：たのむぞ。ZIG！！ (Kanchō: Tanomu zo. ZIG!!) | Captain: Move 'ZIG'. | Kapteeni: Luotamme teihin, ZIG-taistelijat!! |
| 艦長：我々の未来に希望を・・・ (Kanchō: Wareware no mirai ni kibō o...) | Captain: For great justice. | Kapteeni: Antakaa meille toivomme tulevaisuuteen takaisin... |
Aiheesta muualla

Youtube — Zero Wing -pelin alkuanimaatio editoimattomana
Youtube — Zero Wing -pelin alkuanimaation oikeaoppinen käännös
All your base are belong to us - Official Video Site
Newgrounds -sivuston All Your Base Flash -kokoelma
Alinen Niemisjärvi

| Alinen Niemisjärvi |
| --- | --- |
 Alinen Niemisjärvi Hämeenlinnan Evolla pohjoisesta nähtynä.
Valtiot:  Suomi
Koordinaatit:  61°12′49″N, 25°00′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Niemisoja Evojokeen 
Järvinumero:  35.787.1.009
Mittaustietoja
Pinnankorkeus:  141,4 m  
Rantaviiva:  2,275 km  
Pinta-ala:  15,084 ha  
Saaria:  ei saaria  
 fiAlinen Niemisjärvi 
Alinen Niemisjärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen ja erityisesti Evon virkistyskalastusalueeseen. Sen rannalla sijaitsee laavu.
Maantietoa

Järven pinta-ala on 15 hehtaaria. Se on 750 metriä pitkä ja 400 metriä leveä. Järvi sijaitsee erämaassa ja sen rannat ovat metsämaata. Siinä ei ole kartan mukaan saaria. Järven rantaviivan pituus on 2,3 kilometriä. Järvelle tulee tie, joka päättyy Alisen- ja Ylisen Niemisjärven väliselle niemelle. Niemellä on Keskilaavu, opastuspiste, kalastusopatustaulu sekä pysäköintialue. Niemen juuresta kaakkoon on Ahdin kämppä, Niemistula ja Niemisjärven luontopolun alku.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78) (35.78), jonka Ekojärven valuma-alueeseen (35.787) (35.787) järvi kuuluu. Järven vedenpinnan korkeus on 141,4 metriä mpy. Siihen on johdettu läntiseltä suolta kuivatusoja ja Keskisestä Niemisjärvestä tulee yhdysoja niemen kärjen ohi. Järven laskuoja Niemisoja yhtyy etelämpänä Evojokeen, joka laskee Ekojärveen.
Anna-Lisa Stigell

Anna-Lisa Stigell (23. joulukuuta 1899 Turku – 28. elokuuta 1975) oli suomalainen arkkitehti.
Stigell valmistui diplomiarkkitehdiksi vuonna 1922. Hän työskenteli eri arkkitehtitoimistoissa ja aloitti yksityisen arkkitehtitoiminnan vuonna 1928. Hän suunnitteli rakennukset Porvoon Svenska folkakademille, Porvoon kansanopistolle sekä yksityisasuntoja Porvoossa, Loviisassa ja niiden ympäristössä. Hän johti muun muassa Nauvon ja Dragsfjärdin kirkkojen sekä Turun ruotsalaisen teatterin restaurointia. Hän kirjoitti esseitä arkkitehtuurista, sekä arkkitehti Erik Bryggmanin elämäkerran (1964). Hän oli erityisen kiinnostunut Ruotsin maaseudun asuntokysymyksestä ja keskiaikaisista kirkoista.
Anna-Lisa Stigell oli lääketieteen lisensiaatti Lars Ringbomin ja Elin Granitin tytär. Hänen veljensä olivat Lars-Ivar Ringbom, Anders Ringbom ja Nils-Eric Ringbom. Hän meni naimisiin diplomi-insinööri Jarl Stigellin kanssa vuonna 1923.
Suunnittelutöitä > Loviisa

Linja-autoasema (1939-1942)
Teokset

Herrgårdar i Finland. Sjundby. Söderström 1930.
Bostadsplan och arbetsplatser : föredrag. Finlands svenska marthaförbund 1938.
Vi sätter bo : en handledning för de unga som skall grunda ett eget hem. [författare: Anna-Lisa Stigell, Elli Ruuth, Dora Jung ; illustrationer: Olof Ottelin]. Svenska befolkningsförbundets i Finland 1945.
Grannas - husbonds byggnadsplaner. Bostadsföreningen för svenska Finland r.f 1945.
Nagu kyrka genom tiderna. Särtr. ur Åbo Underrättelser 13.12.1958. Åbo Underrättelser 1959.
Erik Bryggman. Ekenäs tryckeri 1965.
Erik Bryggman. Bennett, Janey ; Mosso, Leonardo ; Stigell, Anna-Lisa ; Johnsson, Ulf G. ; Svedberg, Erika. Southern California Institute of Architecture 1986.
Kyrkans tecken och årets gång : tideräkningen och Finlands primitiva medeltidsmålningar. Suomen muinaismuistoyhdistys 1974.
Aiheesta muualla

Stigell, Anna-Lisa, Vem och vad 1967
Thomas Ceccon

Thomas Ceccon vuonna 2018.
Thomas Ceccon (s. 27. tammikuuta 2001 Thiene) on italialainen uimari. Hän on voittanut 100 metrin selkäuinnissa olympiakultaa ja eri uintimuodoissa seitsemän maailmanmestaruutta, joista kolme pitkällä radalla ja neljä lyhyellä radalla.
Ceccon kilpaili olympialaisissa ensimmäisen kerran Tokiossa 2021. Hän saavutti hopeaa 4 × 100 metrin vapaauintiviestissä, jossa hän ui toisen osuuden, ja pronssia 4 × 100 metrin sekauintiviestissä, jossa hän ui ensimmäisenä olleen selkäuintiosuuden. Hän sijoittui neljänneksi 100 metrin selkäuinnissa, jossa hän jäi 0,11 sekunnin päähän mitalista, ja sekajoukkueiden 4 × 100 metrin sekauintiviestissä sekä karsiutui 100 metrin vapaauinnin välierissä.
Pariisin olympialaisissa 2024 Ceccon saavutti pronssia 4 × 100 metrin vapaauintiviestin toisen osuuden uimarina ja voitti kultaa 100 metrin selkäuinnissa 0,32 sekunnin erolla Kiinan Xu Jiayuhun. Hän sijoittui yhdeksänneksi 200 selkäuinnin välierissä ja 4 × 100 metrin sekauintiviestin alkuerissä.
Ceccon sai ensimmäiset mitalinsa pitkän radan MM-kilpailuista Budapestissa 2022, jolloin hän voitti maailmanmestaruuden 100 metrin selkäuinnissa ja 4 × 100 metrin sekauintiviestissä. Lisäksi hän sai pronssia 4 × 100 metrin vapaauintiviestissä. Fukuokassa 2023 hän saavutti kultaa 50 metrin perhosuinnissa sekä hopeaa 100 metrin selkäuinnissa ja 4 × 100 metrin vapaauintiviestissä.
Lyhyen radan MM-kilpailuissa Ceccon on saavuttanut 100 metrin sekauinnissa kultaa 2022 ja pronssia 2021. 4 × 50 metrin vapaauintiviestissä hän on saanut hopeaa 2022, 4 × 100 metrin vapaauintiviestissä kultaa 2022 ja hopeaa 2021, 4 × 200 metrin vapaauintiviestissä pronssia 2022, 4 × 50 metrin sekauintiviestissä kultaa 2022 ja pronssia 2021 sekä 4 × 100 metrin sekauintiviestissä kultaa 2021 ja pronssia 2022.
Pitkän radan EM-kilpailuissa Ceccon saavutti Budapestissa 2021 pronssia miesten ja sekajoukkueiden 4 × 100 metrin vapaauintiviestissä sekä miesten 4 × 100 metrin sekauintiviestissä. Roomassa 2022 hän voitti Euroopan-mestaruuden 50 metrin perhosuinnissa, 100 metrin selkäuinnissa sekä miesten 4 × 100 metrin vapaa- ja sekauintiviesteissä. Hopeaa hän saavutti 50 metrin selkäuinnissa ja sekajoukkueiden 4 × 100 metrin sekauintiviestissä.
Lyhyen radan EM-kilpailuissa Ceccon on saavuttanut 200 metrin sekauinnissa hopeaa ja 50 metrin perhosuinnissa pronssia 2021. 4 × 50 metrin vapaauintiviestissä hän on saanut hopeaa 2021 ja 2023 sekä pronssia 2019. 4 × 50 metrin sekauintiviestissä hän on voittanut Euroopan-mestaruuden 2021 ja 2023.
Ceccon saavutti nuorten olympialaisista 2018 kultaa 50 metrin vapaauinnissa, hopeaa 50 metrin selkäuinnissa ja 200 metrin sekauinnissa sekä pronssia 100 metrin selkäuinnissa ja 4 × 100 metrin vapaauintiviestisä. Nuorten MM-kilpailuissa hän saavutti kaksi kultaa, yhden hopean ja kolme pronssia sekä nuorten EM-kilpailuissa neljä kultaa, kolme hopeaa ja kaksi pronssia.
Alien (Strapping Young Ladin albumi)

| Alien Strapping Young Lad |
| --- | --- | --- |

Studioalbumin tiedot
 Julkaistu: 22. maaliskuuta 2005
 Tuottaja(t): Devin Townsend
 Tyylilaji: extreme metal
 Kesto: 54.45
 Levy-yhtiö: HevyDevy Records, Century Media
Strapping Young Ladin muut julkaisut
| Strapping Young Lad 2003 | Alien 2005 | The New Black 2006 |
Alien on Strapping Young Ladin neljäs studioalbumi, joka julkaistiin 22. maaliskuuta 2005.
Kappaleet

Kaikki kappaleet kirjoittanut Devin Townsend ja Gene Hoglan.
Imperial – 2.17
Skeksis – 6.42
Shitstorm – 4.22
Love? – 4.53
Shine – 5.13
We Ride – 2.37
Possessions – 4.12
Two Weeks – 3.28
Thalamus – 3.58
Zen – 5.02
Info Dump – 11.56
Kokoonpano

Devin Townsend – kosketinsoitin, kitara, laulu
Gene Hoglan – rummut
Byron Stroud – basso
Jed Simon – kitara
Dave Young – kosketinsoitin, laulu
Will Campagna – kosketinsoitin (live)
Arvostelut

AllMusic:
Blabbermouth:
Imperiumi.net:
PopMatters:
Aiheesta muualla

Alien (Strapping Young Ladin albumi) Discogsissa. (englanniksi)
Albumi Alien (Strapping Young Ladin albumi) Encyclopaedia Metallum -sivustolla (englanniksi)
Strapping Young Lad
| --- | --- |
Studioalbumit:   Heavy as a Really Heavy Thing  City  Strapping Young Lad  Alien  The New Black 
EP:t:   Tour EP  C:enter:### 
Livealbumit:  No Sleep 'till Bedtime
Kokoelmat:  1994–2006 Chaos Years
Singlet:   "S.Y.L."  "Detox"  "Relentless"  "Love?"  "Wrong Side" 
DVD:t:  For Those Aboot to Rock: Live at the Commodore
Katso myös:   Steve Vai  Zimmers Hole  Fear Factory  Dark Angel  Death  Dethklok  Front Line Assembly
Tapio Nikkari

Urho Tapio Nikkari (s. 13. maaliskuuta 1934 Lumivaara) on suomalainen lääkäri ja professori emeritus.
Nikkarin vanhemmat olivat poliisikonstaapeli Veli Urho Nikkari ja Aino Mirjam Hirvonen ja hänen puolisonsa vuodesta 1959 on opettaja Marja Elina Särkilä. Nikkari tuli ylioppilaaksi 1953 ja valmistui lääketieteen lisensiaatiksi 1962. Nikkari oli vuodesta 1973 Tampereen yliopiston lääketieteellisen biokemian professori. Hän on tutkinut lipidien biokemiaa.
Nikkari toimitti vuonna 2017 Kurkijoen Elisenvaaran historiateoksen Muistojemme Elisenvaara.
Tapio Nevalainen

Tapio Nevalainen (s. 1946) on suomalainen Kajaanissa asuva elokuvateatterin omistaja ja yksi Kajaanin elokuvakerhotoiminnan pioneereista. Hänen omistamansa Kino Sisu oli pitkään ainoa Kajaanissa toiminut elokuvateatteri ja teatterissa panostettiin laadukkaiden elokuvien esittämiseen. Kino Sisu lopetti toimintansa kesällä 2003 sen jälkeen kun Nevalainen oli hävinnyt joulukuussa 2001 tarjouskilpailun Kajaanin uuden elokuvakeskuksen elokuvateatterin pitämisestä helsinkiläiselle Marko Röhrin ja Ilkka Y. L. Matilan yritykselle.
Nevalainen aloitti elokuva-alalla jo 1961 elokuvateatterin juoksupoikana kun Kajaanissa vielä toimi useita elokuvateattereita. Nevalainen on toiminut myös vuonna 1972 perustetun Kajaanin elokuvakerhon sihteerinä ja kuului kerhon perustajiin. Hän oli jo syksyllä 1960 mukana perustamassa Kajaanin Teinien Elokuvakerho KaTe-Kinoa, tähän kerhoon kuuluivat muun muassa elokuvakriitikko Mikael Fränti, Suomen Elokuva-arkiston tutkija Sakari Toiviainen, elokuvaohjaaja Tapio Suominen ja dokumenttielokuvia ohjannut Marjatta Koivulehto. Nevalainen kirjoitti artikkeleita myös 1969–1970 Kajaanissa ilmestyneeseen Hihapuukko-underground-lehteen.
Nevalaiselle myönnettiin Sodankylä-palkinto vuonna 2001, perusteluissa mainittiin että hän oli tuonut idealismin tavanomaiseen elokuvatoimintaan. Marraskuussa 2003 hän sai Saarijärven elokuvaviikon Matti Pellonpää -palkinnon ansiokkaasta toiminnastaan elokuvaharrastuksen kehittäjänä. Hän on saanut myös Kajaanin kaupungin kulttuuripalkinnon vuonna 1993.
The End of the World

| ”The End of the World” Skeeter Davis |
| --- | --- | --- |

Saksan singlen kansikuva
Singlen tiedot
 Albumilta: Skeeter Davis Sings The End of the World
 B-puoli: ”Somebody Loves You”
 Julkaistu: 1962
 Formaatti: 7″ single
 Tekijä(t): Arthur Kent, Sylvia Dee
 Tuottaja(t): Chet Atkins
 Tyylilaji: country, pop
 Kesto: 02.33
 Levy-yhtiö: RCA Victor
Listasijoitukset
  Adult Contemporary: 1.  Billboard Hot 100: 2.  Hot Country Songs: 2.  Hot R&B/Hip-Hop Songs: 4.  Britannian singlelista: 18.
The End of the World on Arthur Kentin ja Sylvia Deen Skeeter Davisille tekemä kappale. Kappale on tyylilajiltaan countrya ja popia. Kappale oli 1960-luvulla menestys ja siitä tehtiin useita eri coverversioita, muun muassa popduo Carpentersin sekä suomalaisen Laila Kinnusen toimesta. Se sijoittui Billboard Hot 100 -musiikkilistan 2. sijalle sekä Britannian singlelistan sijalle 18.
Kappale esiintyi muun muassa vuoden 1999 draamaelokuvassa Vuosi nuoruudestani, videopelissä Fallout 4 sekä Under the Dome televisiosarjan jaksossa S01E05.